khistorydata/jeongjo-sjw-relations huggingface dataset:
정조 17년
領議政洪樂性疏曰伏以臣冒陳辭本悉暴衷懇竊意我聖上曲加容光之照必垂體諒之恩矣緣臣誠意淺薄言辭拙訥未能天心之乎格更勤聖敎之鄭重恩眷之隆曠古曠今委毗之重愈往愈篤臣稽首奉讀愧感交集惶阨靡措歷累日而不能自定也臣於是任何曾有毫分堪勝之望而恩旨出常義分至嚴貪榮懷祿之譏力薄任重之懼且置一邊竝不暇顧惟當竭蹶趨承冒昧祗肅而第臣賤疾已成癃痼萬無承當之狀盡暴前章今不敢更煩而雖以藥院供職言之日次候班尙不得趨進效誠恬然闕禮十居七八時或蒙恩召接而咫尺天陛拜跪升降每每須人問候請診之際雖一二句奏語猶不免顚錯遺忘此豈但觀瞻之所共駭亦已蒙聖明之所俯燭也至於平居對人接物之時其昏耋乖謬不可盡述而言語纔至數三轉酬應不過尋常事神精輒致暈眩首尾莫能領會以此貌樣其於閑漫簿書之間亦難望點檢而省察況於賓對重事雖一月一兩次尙無以自力於備員之際燮理寅亮固無可論於如臣賤品而朝廷之大議民國之重務一日之中百端叢集非可以泛忽措施等閑抛却者則臣雖欲憑恃寵靈黽勉膺命竊位素餐之誚固所甘心而其奈國體之苟簡廟謨之委屬何哉且伏見日前批旨中歷引我朝諸大臣年老後拜相者之敎益不勝惶愧之至臣是何人敢與前輩之老成耉俊較擬於萬一乎若其才德經綸之相去天淵臣固未敢屑屑容議而神識之消耗筋力之衰頹古之耆相亦何嘗有如臣之甚而苟然充位者哉宋朝宰相有以老疾居職者而諫臣有以政府非養病之坊譏之則假使臣前此已叨是職見今癃衰若是之後則理宜力懇辭免退居散地矧今旣處閑局復膺重務揆以事體尤萬萬不可以我殿下燭理之明必不待臣言之畢而想有所曲諒者矣恩命之下一味違逋悚恧惶悶晷刻靡寧玆敢申控至衷仰籲天地父母之前伏乞聖明俯垂諒察特許解臣議政之任還縻樞銜隨分優閑俾蒙終始生成之澤不勝萬幸云云答曰省疏具悉卿懇初諭再諭旣懇且懃竊意肅命之擧不待三諭之後辭疏又至引讓愈篤大臣體國之義決不容若是況大臣也故不以筋力責之不以筋力責之也故自昔枚卜多在於耆耉且求之近古之例首相年近八耋者一年之內赴朝堂不過是數次況卿之康旺有勝於古之八耋首相者乎苟有體諒之心初何拔例重卜卿須卽日簉朝以聽我面諭仍傳于洪仁浩曰此批答遣史官傳諭簉朝日字知來
정조 17년
左參贊鄭民始疏曰伏以臣之保有今日莫非聖明攸賜也小器而注浥不止駑才而負乘且多求之於理必無幸矣倘非我聖上憫其冥擿每示趨生之路憐其孤立俾遠睢盱之場軫恤庇覆有若父母之於稚子則臣安得至此恩造已極餘生無幾竊自幸長處帡幪之下得蒙終始之澤矣摠帥新命忽下於千萬夢想之外乃以體下之盛念遽有格外之誤恩此殆命卒之秋也震懍竦蹙罔知攸措噫臣前後所叨罔非踰濫而人器雖甚不稱格例猶或無拘至若摠帥卽是武將之階梯本非文宰之例授非勳非戚而膺是任者在古亦罕臣是何人華貫顯秩無不揚歷別格殊選又復兜攬莫體聖明愛欲生之德自犯古人滿招損之戒使數十年生成之澤將不免有始而無終則孤負之罪臣何以自贖至於軍旅之未學統轄之非才有未暇言且人之才器各有分限所謂文任也錢穀也甲兵也雖古之碩德重望尙不能兼管而摠理左酬而右應如臣庸愚分掌一事猶懼不效今乃萃緊要之諸任加眇末之賤軀殆有甚於蚊蝱之泰山鶢鶋之鍾鼓必致僨敗可立而俟臣固不足恤其於公事何抑臣尤有所不敢承當者臣之所帶壯勇營提調便一軍門軍門之不得兩兼公格則然前此守禦使之任幸蒙恩遞以臣一人之身而由前則引例得解由後則晏然竊據前後兩截寧有是理此又臣必遞之義也受符體重義分是懼不得不冒昧祗承當遞之端較然如此以我聖明憫覆慈恤之念不待臣言之畢而有以矜諒也玆敢略控衷懇仰瀆崇嚴伏乞聖慈亟命收還臣摠戎使之任以重公器以安微分千萬顒祝臣無任云云答曰省疏具悉摠帥新命實循輿論予非私於卿者昨臘卿在湖南也金判付因召登對話舊談今不覺筵燭之屢跋而語次適及於卿其娓娓之奏至今歎服不忘欲使明義一部如日月之長明用捨之際安得不留意也至於壯營提擧之難於兼帶事前此一遞未免曲循壯提雖緊任豈比度支惠局之專摠財賦守使雖漫務亦與訓御摠禁通稱五營則彼而兼帶此作應遞亦未知其爲可卿其勿辭行公
정조 17년
行都承旨蔡弘履坐行左承旨洪義榮未肅拜右承旨金孝建坐直左副承旨洪仁浩坐右副承旨李冕膺在外同副承旨兪漢寧坐直注書徐有聞仕一員未差假注書金錫泰仕直事變假注書李弘達仕
정조 17년
蔡弘履啓曰藥房提調洪良浩副提調閔台爀爲承候來待矣傳曰日服涼劑菀熱愈甚湯劑之改定蓋欲淸肺而已不必入侍承候徒煩酬應卽爲退去可也
정조 17년
傳于蔡弘履曰政官牌招開政
정조 17년
吏曹判書前望單子入之李文源落點
정조 17년
兵曹判書前望單子入之鄭好仁落點
정조 17년
傳于兪漢寧曰沁留之代卽爲議薦待下批待開門辭朝前留守卽爲進來所到處交龜之意分付
정조 17년
金孝建以禮曹言啓曰卽接貞陵令靖陵直長明陵參奉所報則本陵來六朔朔望焚香香今三十日當爲祗受陪進而貞陵參奉金養淳時在忠淸道洪州地靖陵參奉金說澤時在江原道洪川地明陵令李景洙時在平安道肅川地俱未上來令直長參奉今方入直受香無人斯速變通云矣貞陵參奉金養淳靖陵參奉金說澤明陵令李景洙竝今姑改差卽令該曹口傳差出以爲受香陪進之地何如傳曰明陵令李景洙今日政相換貞陵參奉金養淳年過七十靖陵參奉金說澤年近七十云落仕數十年內外年之七八十豈下於文臣之科前五十登科十年乎兩人因其職升作令窠俾着銀帶而受香隔日不可等待其上來他陵令亦令今日政相換事分付蔭武之丙申以前落仕者無論今番復職與參望未參望人參上則年七十以上參下則年六十以上人令吏兵曹抄出草記事分付可也
정조 17년
蔡弘履以吏曹兵曹言啓曰卽因禮曹草記貞陵參奉靖陵參奉明陵令變通事批旨內明陵令李景洙今日政相換貞陵參奉金養淳年過七十靖陵參奉金說澤年近七十云落仕數十年內外年之七八十豈下於文臣之科前五十登科十年乎兩人因其職陞作令窠俾着銀帶而受香隔日不可等待其上來他陵令亦令今日政相換事分付蔭武之丙申以前落仕者無論今番復職與參望未參望人參上則年七十以上參下則年六十以上人令吏兵曹抄出草記事分付可也事命下矣臣𡊠取考吏曹官案丙申以前落仕人參上年七十以上及參下年六十人竝爲抄出則參上年七十以上人前縣監兪漢章壬寅生落仕十九年居廣州前縣監金顯和壬寅生落仕十九年參下年六十以上人前奉事李泰漢壬寅生落仕二十二年居忠州前守奉官安宗裕壬寅生落仕二十五年居善山前監役宋震五己酉生落仕二十年居長水前參奉朴師轍戊申生落仕二十五年居春川前監役辛漸辛亥生落仕二十二年居定州前參奉金鼎濟甲辰生落仕二十年居玄風已甄復參上年七十以上人引儀金箕衡癸卯生落仕二十四年連原察訪金恕行甲辰生落仕二十二年居大興魚川察訪金鼎鎭癸卯生落仕二十年已甄復參下年六十以上人溫陵參奉洪亮猷壬子生落仕十九年元陵參奉趙時衡壬子生落仕十九年中部都事尹命基癸丑生落仕二十五年居尼城弘陵參奉金相岳甲辰生落仕二十年居果川氷庫別檢丘泰垕甲辰生落仕二十年居慶山臣有防取考兵曹官案丙申以前落仕人參上年七十以上及參下年六十以上人竝爲抄出則參上年七十人守薦前僉使宋載仁甲辰生落仕三十四年部薦前武兼朴根昌癸卯生落仕三十年居全州前僉使林鳳到甲辰生落仕二十五年居安岳前主簿全世益癸卯生落仕二十二年居潭陽守薦前武兼全仁壽甲辰生落仕三十一年居瑞興參下年六十人宣薦前武兼朴致文乙巳生落仕二十年居廣州前部將金得遇己酉生落仕二十年居廣州前武兼尹始龍壬子生落仕二十年居咸安守薦前守門將元撮壬寅生落仕二十一年居安岳至於今番參上甄復人及參望人雖是丙申以前落仕年紀俱未滿七十矣敢啓傳曰知道今番兩銓大政也以蔭官之從官於先朝而丙申以後未甄復者武臣之承傳於先朝而年數最久者特命復職收用或差遣邊將豈但爲疎通之政而已也大抵凡事不始則已旣爲則豈可或爲或否乎今日令兩銓分等抄啓者意在一視莫曰此外蔭武角圈亦多有七十六十以上人此則不然公然數十年落仕空老至七十之之類其可不拔例除職乎吏批蔭參上年七十以上前縣監兪漢章金顯和引儀金箕衡察訪金恕行金鼎鎭令金養淳等六人五衛將加設單付參下年七十以上參奉金鼎濟聞是先正金宏弼奉祀孫云敦寧都正作闕擬入參奉金相岳李泰漢前守奉官安宗裕別檢丘泰垕等四人僉知加設單付參下年六十以上參奉洪亮猷趙時衡都事尹命基前銜宋震五朴師轍辛漸等六人出六調用而時仕參奉都事因其職權作令窠前銜則陞作窠今日政調用兵批武參上年七十以上前僉使宋載仁林鳳到前武兼朴根昌全仁壽前主簿全世益等五人忠壯將加設單付參下年七十以上前守門將元撮僉知加設單付參下年六十以上前銜朴致文金得遇尹始龍等三人今日政調用而在鄕人之可以上來與否自吏兵曹關文草記可也
정조 17년
傳于兪漢寧曰兵曹開政有次堂擧行之命未肅拜參判許遞前望單子入之待下批牌招先參政後謝恩
정조 17년
兵曹參判前望單子入之閔台爀落點
정조 17년
有政吏批判書李文源未肅拜參判李在學病參議鄭大容右承旨金孝建進啓曰判書李文源未肅拜參判李在學病小臣獨政未安何以爲之敢稟傳曰只出緊任以徐有成爲大司諫朴孝成爲持平明陵令李景洙昌陵令李宗明相換貞陵令金養淳恭陵令李儀亨相換靖陵令金說澤顯陵令洪秉德相換接慰官單崔獻重金鼎濟爲敦寧都正南弼壽爲魚川察訪金儀祥爲連原察訪鄭敬行爲引儀朴師轍爲弘陵令宋震五爲貞陵令辛漸爲氷庫別提元陵令趙時衡溫陵令洪亮猷中部令尹命基以上竝單付曺允彦爲魚川察訪李東弼爲連原察訪
정조 17년
兵批判書鄭好仁未肅拜參判閔台爀進參議睦萬中入直進參知朴聖集病同副承旨兪漢寧進五衛將金顯和兪漢章金箕衡金恕行金鼎鎭金養淳僉知金相岳李泰漢安宗裕丘泰垕元撮忠壯將宋載仁林鳳到朴根昌全仁壽全世益以上竝加設單付副司直權之彦單付朴致文金得遇爲都摠都事尹始龍爲訓鍊主簿副司直徐有防單付訓鍊主簿尹始龍宣傳官李宜秀相換北道參軍沈副司直李喆模副司正金錫泰以上竝單付
정조 17년
傳于兪漢寧曰取見官案則參下前銜有前參奉李潤身之名而今番草記中遺漏問于該曹以啓
정조 17년
傳于兪漢寧曰承旨前望單子入之待開門牌招
정조 17년
禁府啓目全州前判官趙翼鉉原情云云傳旨內辭意發問目嚴問則游辭漫漶終不直告究厥所爲誠極痛駭刑推得情何如判付啓除刑推議處照律爲良如敎又啓目任實前縣監李潤瑞原情云云傳旨內辭意發問目嚴問則諸條所犯間或首實率多呑吐究厥所爲殊甚痛駭所當請刑是白乎矣曾經都摠都事勿爲請刑載在大典通編議處何如判付啓許多條件雖似呑吐亦多首實而其中最無狀者昨年歉荒還穀之前期分數停退者欲使實惠一分下究則元還分不捧耗條則勒徵寧有如許不法乎渠所發明尤爲駭痛此一款若不直招一次嚴刑限直招而止卽爲開坐更良嚴問待直招修啓目以聞若或一向抵賴直以加刑得情之意草記卿等姑勿罷坐爲良如敎又啓目鎭安前縣監朴華源原情云云傳旨內辭意發問目嚴問則所犯諸條間或首實率多呑吐究厥所爲殊極痛駭刑推得情何如判付啓繡啓中論列諸罪姑無論事屬賑政之需名以邑倅一或犯手其罪不啻罔赦所謂會減穀之浪用富民錢之取剩果有是也先從現發者宜施懲一之典此與李潤瑞之停還條取耗有異不可以渠所供取信決處一番行査然後可以得其實分付道伯親執詳査卽爲狀聞此囚段保放爲良如敎
정조 17년
洪仁浩以義禁府言啓曰昨日傳敎中時囚捧供待判下以草記議處照律事命下矣趙翼鉉本府議啓內國穀反弄初無執贓之文跡則不可斷以犯科賑資料販旣有貿米之實事則容或有間於牟利蠲米之徵納非爲修補而煙丁之使役自是流例則其所自明似或無怪而儲置傳守之法本自嚴重則設有廩穀之可推者儲米之當分者名色不同條件各異則倉儲之出置閭家者安得免擅自互換之罪乎至於田結之隱餘雖云倉逋之充補初不現納任自區處殊涉可駭傔漢之差任受賂吏屬之簽丁作奸藉曰不察不察之罪亦所難免竝以此照律罪取考律文則大典通編徭役條有曰儲置米擅貸者徒二年定配又五年禁錮收稅條有曰實結隱漏者十結以上三年禁錮名例有曰二罪俱發以重者論推斷條有曰犯私罪杖一百以上之罪告身盡行追奪趙翼鉉從重論告身盡行追奪又五年禁錮忠淸道保寧縣靑淵驛徒二年定配而以議啓內辭意具罪目依例發遣府羅將押送配所何如傳曰削職放送可也
정조 17년
禁府啓目任實前縣監李潤瑞更招云云判付內辭意發問目嚴問則耗條之誤徵雖爲引服所捧之入已猶事漫漶加刑得情何如判付啓如渠殘弁之嚴處豈足爲懲一之端而旣曰停退還穀之捧耗云爾則可謂不法之大者不可以殘弁闊略乙仍于使之更爲嚴問矣觀此所供所謂法外之捧不過爲九石而旋因營關卽爲還給云云然則渠何足責而不可歇勘爲先施以徒配之律爲良如敎
정조 17년
洪仁浩以義禁府言啓曰時囚罪人李潤瑞施以徒配之律事命下矣李潤瑞平安道祥原郡徒三年定配而以判付內辭意具罪目依例發遣府羅將押送配所何如傳曰允
정조 17년
大司諫李喆模疏曰伏以臣以言議則骫骳以年紀則衰邁所叨之職自知萬萬不稱而間或夤緣事會有時冒膺每一思惟惶汗沾背況今亂逆層生懲討不行人心陷溺義理晦塞而初不敢碎首天陛必請乃已有臣如此生不如死臣於日前素患伏暑之症乘時闖發嘔泄無數食飮專却倂與諸臺傳啓而不能自力伏枕惶霣如添一病際乃署經恩召有命冒犯違逋大何是俟聖度天大罰止問備庚牌再下隕越益切臣怵分畏義拚死出肅而以此病情時日之內萬無蠢動之望玆敢力疾呼籲於天地父母之前伏乞聖慈俯賜鑑諒特許鞶遞以便調治仍治臣瀆撓之罪以肅朝綱焉臣於乞免之章不宜贅及他說而事在目下不容泯默略此附陳惟聖明垂察焉伏惟我聖上天地好生之德施雨露不擇之仁疎蕩之政鎭日斯行陰厓枯荄倂照咸囿於瑞日和風之中甚盛擧也凡在瞻聆孰不欽仰贊歎而臣愚死罪不能無區區憂慨者存自有疎通以來明燭其罪累至重在下而難於奉行者則輒皆添書以下一番二番便同例常而又有今番一二望筒事矣以下三行半刀削今我殿下乃以其弟應烈添書於守令望單仍下天點不意聖世有此擧措也以下十五字刀削若將不及之時而承烈之弟亦添官職天下寧有是耶至於李義明事殿下於此又有所遺照者矣噫一部明義之無地可讀久矣輅賊凶札至悖至憯昭載冊書已成鐵案則同堂至親便同無故出六而爲典籍自典籍而爲郞署已屬意慮之外而又於都政之日進此而臺閣淸選添書以下擧朝莫不驚瞠朝紳羞與比肩此亦豈所望於殿下者耶雖以銓堂言之職是激揚義在覆難而自上過中之擧自下遽然頒布揆以國體不可仍置臣謂兩望筒添書亟賜反汗以光聖德以嚴堤防仍降都政日銓官譴削之命以警具僚斷不可已也還出給
정조 17년
持平鄭𣲚疏曰伏以臣窮居養拙與世寡合自分冗散望絶榮祿乃於昨夏忽蒙臺除繼下恩諭臣於逖違之餘倍切瞻依之誠黽勉登途擬伸叩謝之忱及到京邸本職已遞仍成棲屑或城或郊不意柏府除命又降於尋鄕之日臣中路承聞惶感踧踖旋歸旅館蹙伏竢命不知庸孱賤品何以得此於聖明宜卽出肅以伸義分而不但臣風裁言議之不合是任又緣衝暑來往中暍得病數日以來氣息昏綿欲起還仆轉動無路玆暴疾痛之呼敢瀆崇嚴之聽伏乞聖明俯垂矜察亟遞臣職以安私分焉仍念臣杜門跧伏所講者惟古人事君盡忠之義而目見朝家刑政日紊義理日晦旣忝言地不思一日之效則平日所講便屬空言臣何敢終默而已也噫振拔淹滯導揚和氣固是有國之美政而夫何近日以來不問才具不拘地望唯其負犯之輕重釁累之淺深是問是計重且深者先爲注擬輕且淺者次第甄錄有若償功酬勞者然噫嘻此何事也其許多名姓臣本草野寡陋渠輩之蛇糾蚓結無以詳悉而大抵以若勢力有若癈棄則其負犯釁累之至深至重不問可知且伏見添書特除之類雖出於造化之陶鎔而猶不能無憾於天地之大也況銓官之擔却義理肆然注擬者抑何故也三綱墜矣臣分掃矣思之及此寧欲無吪而至於向來李柱國之特敍此又何萬萬過中之擧也噫柱國久據戎垣汲引廢類何況己酉遷園之時故放船隻沮戲敦匠不欲費一分誠力於至重至敬之事此其平日猾習悖口隨處綻露背馳義理之罪豈殿下所可得而赦宥所可得以庇覆者哉不意傳旨之下喉舌之臣無一覆難伊後側聽者久而耳目之官無一匡救今日廷臣末如之何矣從此隄防盡壞凶孽益進奚但一柱國之可憂哉伏乞聖明淵思遠覽赫然改圖亟命還收李柱國收敍之敎近日注措竝賜反汗而前後承宣銓官之沁沁奉行者臺官之寥寥噤默者竝施譴罷之典斷不可已也臣無任云云省疏具悉爾雖本是鄕人聞亦住在京中則豈不知近日處分之本意而焉敢掇拾煩浼乎至於李柱國事雖欲論列就事論事平說可也豈可若是前有效嚬之失後有言不稱當之罪爾則遞差承宣紛紜引義之章一竝嚴禁永勿捧入事令該房知悉
정조 17년
癸丑六月二十八日卯時上御誠正閣右副承旨入侍時右副承旨洪仁浩記事官徐有聞記注官金良倜承膺祚以次進伏訖上命書傳敎曰職任自別其在禮使之方旣遭譴削之請不可强令行公而今日兩銓草記也亦有先爲擧行則當卽體諒之諭命令亦不可不信吏曹判書李𡊠許遞參判李在學處義宜無異同亦爲許遞又命書傳敎曰向者嚴敎一則爲矯俗一則禁細嫌而處義之必欲突兀者亦甚礙眼其所矯枉之擧惡可不過於直乎此所以不念督迫之歎俾勿開口處義者也到今多日行公本事旣屬旣往目下臺言添一情勢然又强策近於已甚兵曹判書徐有防許遞娚妹之竝據兩銓私義非不知難安而公格至嚴豈敢一味力抗但兩銓通避之法載在大典古人之執此爲言抑或爲據此後若有前吏兵判之地處同時兩銓者依古人已行之例竝膺則竝膺一遞則一遞而又或不得不當政之後乞免一遵舊規切勿各出意見屑越煩聒事出入長銓者俾各知悉又命書傳敎曰吏兵判前望單子入之又命書榻敎曰不爲仕進承旨許遞前望單子入之待下批牌招察任又命書榻敎曰留院上疏入之又命書榻敎曰進御加減連翹飮自今日一貼式煎入命退承史以次退出
정조 17년
行都承旨沈煥之坐行左承旨洪義榮坐右承旨金孝建坐左副承旨洪仁浩坐直右副承旨金翰東坐同副承旨金啓洛坐直注書徐有聞病一員未差假注書金錫泰仕直事變假注書李弘達仕
정조 17년
藥房提調洪良浩行左承旨洪義榮啓曰伏未審日間聖體調攝若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 17년
洪義榮啓曰左尹沈晉賢除拜後過三日不爲出肅依定式推考警責仍卽牌招察任何如傳曰許遞
정조 17년
洪義榮啓曰新除授右副承旨李冕膺時在京畿水原地斯速乘馹上來事下諭何如傳曰許遞
정조 17년
備邊司薦望以尹師國爲江華留守
정조 17년
洪仁浩啓曰江華留守當日辭朝事命下而時無政命不得下批何以爲之敢稟傳曰當日爲之
정조 17년
金孝建啓曰應敎成德雨修撰高宅謙牌不進罷職傳旨今方捧入而校理尹得孚副校理魚用謙在外玉堂上下番俱空事甚未安副提學李義弼校理尹光普副校理李錫夏修撰嚴耆副修撰韓光植尹羽烈竝卽牌招以爲推移入直之地何如傳曰允呈告及在外人許遞與未差之代今日政差出
정조 17년
傳于金孝建曰曾聞銓官言因相換事參奉李周斌李仁行之削仕或近五百日或過四百日云無罪削仕殊非吏曹設考功司之本意旣聞之後不可以小官而任他而已因其窠通計前仕待準朔直擬六品每欲一番定式者此後以瓜近之右窠移換於仕遠之左職者竝計前仕著以爲例事分付銓曹
정조 17년
有政吏批判書李文源進參判未差參議鄭大容右副承旨金翰東進以金啓洛爲承旨沈煥之爲吏曹參判宋翼孝爲校理姜忱爲副校理鄭尙愚爲修撰金尙集爲禮曹判書趙宗鉉爲刑曹判書林濟遠爲戶曹參判柳誼爲右尹鄭好仁爲繕工提調鄭好仁爲軍器提調江華留守尹師國單付
정조 17년
兵批判書鄭好仁未肅拜參判閔台爀進參議睦萬中入直進參知朴聖集病左副承旨洪仁浩進以柳漢源爲訓鍊主簿李彬李敏植爲武兼副司直李在學丁範祖李洪載沈晉賢李冕膺尹得孚魚用謙鄭𣲚以上竝單付五衛將朴泰鳳姜重齊以上陞實事承傳部將鄭夏同仁權管崔岦相換
정조 17년
備忘記江華留守尹師國下直長弓一張長箭一部賜給
정조 17년
金孝建啓曰校理尹光普副校理李錫夏修撰嚴耆副修撰韓光植尹羽烈牌不進罷職傳旨今方捧入而玉堂上下番俱空事甚未安今日政新除授玉堂竝卽牌招以爲推移入直之地何如傳曰允
정조 17년
洪義榮啓曰新除授同副承旨金啓洛卽爲牌招何如傳曰允
정조 17년
傳于金孝建曰承旨前望單子入之待下批牌招察任
정조 17년
承旨前望單子入之沈煥之金翰東落點
정조 17년
傳于洪仁浩曰申退承旨牌招推移入直
정조 17년
傳于金孝建曰昨以娚妹之竝居兩銓者竝膺則竝膺一遞則一遞著爲式矣今日聞曾經銓長諸人之言未免錯解本旨如日前時吏判遞免傳敎之爲云聞此而更思之傳敎句語果似未暢矣本意則初難竝膺旋當一遞之謂也以是之故其下句卽以又或不得不當政政後乞免一遵舊規爲說觀於登筵諸臣之錯解他見之類此可以推知以此意更令時曾任吏兵判知悉
정조 17년
以忠淸監司李亨元狀啓前報恩縣監沈公著所犯諸條査實馳啓事傳于洪義榮曰三件行査不但事屬前官設有因循俱無私用之跡不可以此輕遞以此意回諭
정조 17년
以水原留守李命植江華留守鄭好仁狀啓五衛將崔尙厚南宮贇年老不得起送事傳于洪義榮曰然則改差加設中次次陞實單付事分付
정조 17년
金孝建以戶曹言啓曰時御所內各司依定式發遣本曹佐郞臣徐洛修與兵曹參知臣朴聖集佐郞臣楊致鶴東所衛將臣金世徵西所衛將臣姜必潤南所衛將臣朴大采北所衛將臣金宗喆眼同看審後有頉處別單書入而修改則擇日擧行何如傳曰允
정조 17년
洪義榮以景慕宮都提調意啓曰本宮御覽植木帖子每四季朔修整以入矣今季朔則別無生枯之可以修整者故御覽植木帖子姑不請出之意敢啓傳曰知道
정조 17년
洪義榮以禮曹言啓曰卽接弘陵令所報則本陵焚香受香隔日而新除授令朴師轍時在江原道春川地令今方入直受香無人斯速變通云矣在外令朴師轍今姑改差其代卽令該曹口傳差出以爲受香之地何如傳曰使之斯速上來而受香則令芸閣官爲之可也
정조 17년
刑曹參判李家煥疏曰伏以臣卽伏見朝紙有江華前留守卽爲進來所到處交龜之命臣誠不勝愕眙之至以下九行刀削忙陳短章伏乞聖明淵淵深思赫然改圖沁留進來交龜之命亟令還收嚴飭前後守臣之節更加着意仍許三司之請永絶亂本以仰體慈聖懇惻之旨以奠安我宗祊盤泰之基千萬幸甚臣無任云云
정조 17년
以刑曹參判李家煥上疏傳于金孝建曰省疏具悉進來交龜有甚大事焉敢若是煩浼乎卿則遞差似此格外之疏無難捧入該房承旨亦爲遞差身爲一院之長無一言都承旨亦爲遞差在院承旨從重椎考
정조 17년
癸丑六月二十九日辰時上御重熙堂右承旨入侍時右承旨金孝建記事官徐有聞記注官金良倜承膺祚稟事閣臣一提學鄭民始以次進伏訖上命書榻敎曰新除授吏曹判書牌招察任又命書榻敎曰留院上疏入之民始曰軍餉色文書互相回粘徒涉煩冗殊非從簡之意此後諸凡上下與擧行之事載在式例者該所手本懸錄以報而自軍色直爲粘目施行其他別例之磨鍊擧行者兩提調一粘目中聯啓如有不可不各爲粘啓者始爲回粘似便好依此定式擧行何如上曰依爲之民始曰各道中軍貶目皆以八字書塡而伏見壯勇外使褒貶啓本則本府中軍貶目以四字書塡似因該府舊例而然而中軍今爲履歷窠則宜從各道中軍之例此後則以八字書貶目之意知委何如上曰依爲之民始曰軍物措備時落幅紙多有需用而備局無餘儲他無覓得之道備局所在無回狀啓限七百斤移來取用何如上曰依爲之出擧條命退諸臣以次退出
정조 17년
行都承旨沈煥之坐行左承旨洪義榮坐右承旨金孝建坐左副承旨洪仁浩坐右副承旨金翰東坐直同副承旨金啓洛坐直注書徐有聞病一員未差假注書鄭文始仕金錫泰仕直事變假注書李弘達仕
정조 17년
金翰東以都摠府言啓曰今日入直內三廳武兼禁軍及軍兵等中日習射請出標信傳曰知道
정조 17년
金翰東啓曰禁衛營將官來言今日本營軍兵日次私習云矣敢啓傳曰知道
정조 17년
金翰東啓曰御營廳將官來言今日本廳軍兵日次私習云矣敢啓傳曰知道
정조 17년
金翰東啓曰備邊司郞廳來言今日賓廳日次而領議政洪樂性未肅拜左議政金履素身病右議政金憙在外不得來會云矣敢啓傳曰知道
정조 17년
洪仁浩啓曰大司憲金履禧未肅拜執義許晊持平朴孝成李景溟在外掌令邊景祐姜鳳瑞呈辭監察茶時之意敢啓傳曰知道
정조 17년
洪仁浩啓曰備局稟事堂上鄭民始李文源沈頤之趙心泰李漢豐來待矣傳曰入侍
정조 17년
沈煥之啓曰校理宋翼孝副校理姜忱修撰鄭尙愚牌不進罷職傳旨今方捧入而校理尹光普副校理李錫夏修撰嚴耆副修撰尹羽烈韓光植傳旨未下玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰違牌玉堂只推更爲牌招
정조 17년
洪義榮啓曰卽伏見京畿監司鄭昌順今春夏褒貶啓本則守令無一人居下殊無嚴明殿最之意推考警責何如傳曰允
정조 17년
沈煥之啓曰注書徐有聞病代前假注書鄭文始姑令仍察何如傳曰允
정조 17년
備忘記阿耳僉使朴道默魚面萬戶韓德曾吾老梁萬戶鄭顯行下直各長弓一張長箭一部片箭一部筒兒一箇賜給
정조 17년
備忘記恃寨僉使金仁集仁遮外萬戶白宗海雲寵萬戶李廷麟防垣萬戶劉命煥下直各長弓一張長箭一部片箭一部筒兒一箇賜給
정조 17년
備忘記幕嶺萬戶李孝得下直長弓一張長箭一部片箭一部筒兒一箇賜給
정조 17년
以校理宋翼孝尹光普副校理李錫夏姜忱修撰鄭尙愚副修撰尹羽烈韓光植牌不進罷職傳旨傳于沈煥之曰只推更爲牌招
정조 17년
金孝建以賑恤廳言啓曰中部敦寧上契任掌金再渭今月二十九日本洞路傍得一歲遺棄女兒同里居良女鄭召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
洪仁浩以義禁府言啓曰樂安前郡守洪采疇南平前縣監宋欽書康津前縣監成彦檝等竝拿處事傳旨啓下矣洪采疇時在南陽地宋欽書時在懷德地成彦檝自任所未及上來云依例發遣府羅將竝拿來何如傳曰允
정조 17년
修撰嚴耆疏曰伏以臣才識庸下寸無所長科幸早竊而未熟之功令已屬筌蹄志常昏惰而幼習之章句便若墻面自分不免爲暴棄之歸何幸聖明在上文敎丕闡新學空疎之輩皆得以自造於鼓舞作成之域以臣蒙陋之姿亦玷肄習之列策勵駑鈍恪遵課程者今已四閱歲矣旬月製講最居人後而雨露生成若偏臣身禁苑昵陪屢叩格外之恩榮準職驟升不啻歲中之超遷恩山德海曠絶無比迺於河淸之辰獲瞻岐嶷之姿咫尺离光旣承珍箑之寵頒頌禱蕪詞至被寶墨之親題臣且榮且感雙手擎還里巷光輝闔門頌祝千不意玉署特除又在是夕八字華衮迥出尋常夫金華妙選世稱儒冠之至榮中批特授尤是聖朝之罕有則如臣庸騃何嘗彷彿於顧問之末而忽有此誤恩之偏侈也無論臣涯分之踰濫其於累聖簡而玷公器何哉滿心惶恧歷日靡措卽地趨膺雖緣叩謝之爲急一向蹲冒實非私分之攸宜且臣老母素抱貞疾近添暑症泄痢苦劇眞元凘敗委頓床笫食飮全廢臣方左右扶將方寸煎灼離捨持被其勢末由召牌荐降無以趨承玆敢略暴衷懇冒瀆崇嚴伏乞天地父母諒臣職名之匪據察臣情理之難强亟賜鐫遞以重官方俾便救護千萬幸甚臣無任云云踏啓字
정조 17년
癸丑六月三十日卯時上御誠正閣備局稟事堂上入侍時右副承旨金翰東假注書金錫泰記注官金良倜承膺祚左參贊鄭民始吏曹判書李文源戶曹判書沈頤之訓鍊都正趙心泰副司直李漢豐以次進伏訖上曰左副承旨入侍出榻敎良倜承命出傳左副承旨洪仁浩承命進伏上曰備堂進前稟事可也民始曰水原還穀移轉事往復於京畿監司則以爲先移送五千石待秋似可推移而分排於各衙門句管穀則備局句管穀中二千石當爲移送而但元數六千石故半分耗爲三百石其中折半一百五十石自畿營每年請得補用於支放之資今若除出二千石而元數減爲四千石則半分耗不過二百石畿營之折半取用之數自致減縮此爲難便云該營支放旣不可不念且二千石雖移送水原此當爲留庫條京畿所在四千餘石中雖依前以三千石分給通計兩處所在則半留半分之數自如而無損矣備局句管穀中二千石移送水原添補留庫條京畿則分給三千石依前取耗以用之意分付何如上曰依爲之出擧條頤之曰宗廟東西外墻與時御所雨漏來初二日當爲一時擧行而正殿西月廊階砌永寧殿東門南墻修改以來月初六日卯時告由擧行內外墻之分日修改事涉屑越以初六日卯時一體擧行似好故敢此仰達矣上曰依爲之出擧條民始曰京司之如有卜定於外邑者則必以某物種卜定於某道之意知委本廳以爲憑準於會減成冊者前例也近來京司初不知委故會減成冊之虛實無以考據此後則毋論某衙門以其定是數爻依前例趁卽文移之意出擧條申飭何如上曰依爲之出擧條仍命書榻敎曰吏曹判書李文源兼帶金吾之任許遞命退諸臣以次退出
정조 17년
癸丑六月三十日辰時上御重熙堂行左承旨入侍時行左承旨洪義榮假注書金錫泰記注官金良倜承膺祚以次進伏訖上命書傳敎曰聞卿子承宣言卿近有暑症云肅命簉朝差待來初稍涼時爲之其前益須愼攝事傳諭于領議政又命書傳敎曰兩京尙矣孝廉之制未復名田之限莫爲獨於將望欲效倉氏庫氏之遺意者苟且甚矣旣遞此營旋叨彼營亦豈有如許國體乎勿擬之命適副圖便業亦多年飭庶施矣御營大將未差之代前大將李敬懋除授此後勿拘擬望牌招傳授命召命退承史以次退出
정조 17년
癸丑六月三十日巳時上御重熙堂同副承旨入侍時同副承旨金啓洛假注書鄭文始記注官金良倜承膺祚以次進伏訖上曰推考房承旨入侍賤臣承命出傳與左副承旨洪仁浩偕入進伏命書傳敎曰都政除拜邊將皆令當日辭朝又命書傳敎曰保寧縣監吳正根査啓來到該堂無故行公者只有一員不得議處云課農之時曠官可悶其本事如何看則似隱餘田結如何看則似時起漏卜又如何看則非隱結非漏卜査啓旣不分明査出卽渠査出特以文報之未及到營有此論理跋語該倅吳正根今日內下送巡營令道臣面叩事實果是査出而報營未及爲者依法典用自首守令勿論之文嚴飭還官後狀聞事卽令該曹行會仍命退承史以次退出
정조 17년
行都承旨沈煥之坐行左承旨洪義榮坐直右承旨金孝建坐左副承旨洪仁浩坐右副承旨金翰東坐直同副承旨金啓洛坐注書徐有聞病一員未差假注書鄭文始仕金錫泰仕直事變假注書李弘達仕
정조 17년
金啓洛啓曰來初五日朝參日次而宗廟秋享大祭齋戒相値頉稟之意敢啓傳曰知道
정조 17년
金啓洛啓曰校理宋翼孝尹光普副校理李錫夏姜忱修撰鄭尙愚副修撰韓光植尹羽烈再牌不進罷職傳旨今方捧入而玉堂上下番俱空已至徑宿事甚未安未差之代政官牌招開政差出待下批仍卽牌招以爲推移入直之地何如傳曰違牌玉堂只推更爲牌招
정조 17년
洪仁浩啓曰卽伏見京畿水使許𣷯今春夏等褒貶啓本則邊將無一人居下殊無嚴明殿最之意推考警責何如傳曰允
정조 17년
以京畿監司鄭昌順啓本忠壯將鄭肯菜柳相熙俱己身故事傳于洪仁浩曰近來御覽官案之不爲修整駭然莫甚而大政臨時竝與其曹上官案亦不修整致有此混擬之擧如是而徒責外道至於出擧條乎其委折問于前兵判以啓此後吏兵曹官案中御覽冊官案若有不察處多則當該堂上直捧禁推傳旨郞廳先汰後拿一二處則堂上推考郞廳拿處以此傳敎載之故事謄置壁上該房常目擧行
정조 17년
洪仁浩啓曰近來御覽官案之不爲修整駭然莫甚而大政臨時竝與其曹上官案亦不修整致有此混擬之擧如是而徒責外道至於出擧條乎其委折問于前兵判以啓事命下矣問于前兵曹判書徐有防處則以爲臣新入銓地猝當大政未及考閱其成冊而該道旣無有頉之例報官案仍存前付之姓名故初未照檢至有混同擬入之擧矇然不察之失無所逃罪而擧條一款各邑文蔭武有頉則自其營邑隨卽枚報本曹本曹但當據此修正官案自是前例而近來各道所報多不致察其有頉無頉移來移去無以的知故果因此出擧條申飭莫非臣不能審愼之罪問啓之下誠不勝萬萬惶悚云矣敢啓傳曰旣有成冊則更使枚報者京司則何其太便外方則何其太勞然定式雖不追改而其不見成冊不改官案罪在該堂不在道臣前判書徐有防從重推考道伯勿論可也
정조 17년
洪義榮以禮曹言啓曰太廟展謁每以春秋定式取稟矣今秋展謁吉日以何間推擇乎敢稟傳曰處暑日以其後各日擇吉草記可也
정조 17년
金啓洛以宗廟署提調意啓曰臣文源與戶曹判書沈頤之進詣宗廟永寧殿月臺及墻垣不可不及時修改處眼同奉審則宗廟西月臺今番頹圮處上下北邊三間當爲改築南邊七間當爲修補永寧臺西月臺修補處五間許北苑階東邊改築處三間許西邊改築處三間許祭器庫後面內墻改築處爲一間西門階砌修補處爲一間今番告由修改時一體修改何如傳曰允
정조 17년
洪仁浩以禮曹言啓曰景慕宮展謁每以孟春孟秋定式取稟矣今秋展謁吉日以何間推擇乎取稟傳曰處暑日以其後各日擇吉草記可也
정조 17년
金翰東以壯勇營言啓曰來九月當本營右司屬京畿一番楊州前哨軍兵來八月三十日京中逢點依節目準二朔立番之意本道監司處預爲知委何如傳曰允
정조 17년
掌令姜鳳瑞邊景祐啓曰噫嘻痛矣柳師文之罪可勝誅哉渠以劇逆之父惟當畏死縮首恭竢當律之不暇而乃敢偃息城闉延攬人客不小畏蹙益肆凶毒一室兩賊同惡相濟詬罵天日之凶言無所不至指斥乘輿之悖語罔有紀極傳說狼藉有耳皆聞而至登諫長之疏論致有法曹之捉囚則此其星漢父子凶肚相傳逆節世襲平日怨國懟君之心弸結于中愈往而愈肆者也且其子凶疏之構成也敢曰在家不知其子悖說之噴出也亦是自有所受則此賊父窮凶情節不可一日容貸於覆載之間也明矣其子星漢旣有府院鞫問之請則其父師文不可不竝施嚴鞫而迺者天網太恢遽下疏放之敎國法之隳壞已無可言而輿情之憤惋去而益激請亟寢秋曹罪人柳師文放釋之命仍令王府設鞫嚴問期於得情夬正王法
정조 17년
穆陵忌辰大祭祭監監察成道明以爲今此祭享時不爲擧火於外位請坐之前此亦不整之弊而猶屬細過不足深責至於獻官就位行事之際將以上香而爐火初不待令督促持來則其間自有喧嘩之端臨時遲滯極爲未安擧行凡節不爲預備莫重肅敬之地疾聲喧騰事甚不謹則其罪不但責之於守僕輩而至於陵官素不檢飭之責在所難免則別檢洪時濟參奉閔致謙不可無警責之道云監臺呈課旣如此則不可置而不論請別檢洪時濟參奉閔致謙拿問處之新除授執義許晊時在京畿麻田任所持平李景溟時在楊根任所持平朴孝成時在楊州地司諫院獻納權中憲時在忠淸道牙山地正言申龜朝時在慶尙道省峴道任所請竝斯速乘馹上來事下諭答府曰不允末端事下諭事依啓
정조 17년
副司直李集斗疏曰伏以臣見差太廟秋享大祭終獻官已過誓戒矣第臣自日前右足生小腫强赴誓班作氣肆毒多般鍼藥一向疼痛肄儀在卽運動無路臣之區區自效惟在筋力奔走未或言私而莫重享班以此病狀末由駿奔不避煩畏冒入文字伏乞聖慈俯垂鑑諒臣之所差享官亟令該曹趁卽變通仍勘臣瀆撓之罪以安私分焉臣無任云云踏啓字
정조 17년
癸丑七月初一日辰時上御重熙堂右承旨入侍時右承旨金孝建假注書鄭文始記注官安經心承膺祚一提學鄭民始原任直提學徐有防直提學徐鼎修檢校直閣鄭大容南公轍直閣金祖淳以次進伏訖上命孝建書傳敎曰日前政有魚川連原察訪以經僉都判擇差仍其窠用履歷之命而初擬者非經僉故望筒勿施使之改擬矣今聞司謁誤傳政院不察忽以勿施望之首擬者誤頒落點仍以受點者作窠後只用郡守履歷分付而勿施之金儀祥南弼壽無故作散追除之李東弼曺允彦不得用郡守履歷云雖曰微官官職除遷所係不輕則不但誤傳而無故作散亦已出代事之駭然莫此爲甚當該承旨遞差其時坐直承旨推考司謁令攸司從重科治儀祥等仍任前職待窠陞實事分付又命書榻敎曰進御加減連翹飮自今日停止民始曰蓮花坊東西契移屬本營之後統首輩自多文簿去來任掌亦有擧行不可無紙筆債與聊賴之資而刑漢兩司朔下條中略有餘儲留置者今此統首任掌之事卽前日部屬之所擧行者則就此兩司留置條中限錢一百五十兩劃給似爲襯當故敢此仰達矣上曰依爲之出擧條
정조 17년
行都承旨沈煥之坐行左承旨洪義榮坐右承旨金孝建坐直左副承旨洪仁浩坐右副承旨金翰東坐同副承旨金啓洛坐直注書二員未差假注書鄭文始仕金錫泰仕直事變假注書徐有聞未仕進
정조 17년
金孝建啓曰藥房都提調洪樂性提調洪良浩副提調洪義榮爲承候來待矣傳曰入侍
정조 17년
傳于沈煥之曰領議政留待
정조 17년
傳于沈煥之曰領議政入侍
정조 17년
洪仁浩啓曰大臣方在中樞府直房入來之意遣史官傳諭事命下故使假注書李弘達傳諭矣誤傳於議政府直房領議政所住處云大臣去就何等重大而有此傳命之誤錯事極驚駭當該注書所當重勘而本院請推之外無他可施之罰何以爲之敢稟傳曰拿處
정조 17년
以李弘達囚單子傳于洪仁浩曰以公罪考律勘放
정조 17년
以京畿監司鄭昌順狀啓摘奸宣傳官違式責馬之罪令該府拿問重勘事傳于洪仁浩曰違式濫把之外捽髮繫馬尾云者節節駭然令兵判棍問事狀草記勘處事分付
정조 17년
沈煥之以吏曹言啓曰今此宗廟永寧殿秋享大祭執禮大祝中時無職名人令該曹口傳付軍職何如傳曰允
정조 17년
金啓洛以禮曹言啓曰穆陵別檢洪時濟參奉閔致謙拿處事命下矣莫重陵寢不可暫時曠直依前例假官差送以爲替直後就拿之地何如傳曰允
정조 17년
金啓洛以內醫院提調意啓曰出去醫官處依下敎招問則金麗顯崔遂燁韓重鼎等以食代次暫時出去云矣御藥事體何等嚴重而議定書入之後徑先出去極爲痛駭臣之不能檢飭萬萬惶恐而該醫官等依下敎出付該府之意敢啓傳曰知道
정조 17년
洪仁浩以義禁府言啓曰鍼醫金麗顯崔遂燁韓重鼎等依下敎西間嚴囚各間之意敢啓傳曰汰去放送可也
정조 17년
掌令邊景祐啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上答府曰不允
정조 17년
癸丑七月初二日辰時上御誠正閣藥房承候入侍時提調洪良浩行左承旨洪義榮假注書鄭文始記注官金良倜承膺祚一提學鄭民始檢校直提學徐有防直提學徐鼎修檢校直閣徐龍輔鄭大容原任直閣尹行任檢校直閣南公轍直閣金祖淳以次進伏訖良浩等曰夜來癤候若何上曰昨夜則大段矣良浩曰醫官待令矣上曰出去各書所見持入上曰領相入侍賤臣承命出傳與領議政洪樂性偕入進伏樂性曰日來頭癤之症候若何上曰近益苦矣樂性曰王大妃殿氣候何如上曰一樣矣樂性曰惠慶宮氣候何如上曰一樣矣上曰卿今以首揆登筵先言國事可乎相職固重而領相尤重以恒言言之一人之下萬人之上者豈不尊重乎且國有福將好矣況福相乎卿以完福之人處之首揆朝廷自可和泰朝廷和泰然後國家自可寧謐予甚欣幸矣樂性曰臣本以千不近萬不似之人素無學識且乏才能雖在少壯之年猶難堪任況且犬馬之齒旣衰樗櫟之質已朽病情癃痼精力消耗筋力奔走簿書期會尙無可論至於輔相重任尤豈有一分堪承之望哉只緣感激殊渥怵畏分義且因今日承候乃有此出肅登筵之擧而反顧循省誠不勝惶愧萬萬矣且殿下每以福星爲敎尤切悚蹙之至矣臣之得至於此者皆殿下造命而錫福之致也以臣眇福何能自致於此哉惟願亟降體諒之恩獲被生成之澤矣上曰大臣之任豈可責之以筋力乎卿則不必日赴朝堂正宜臥閤論道卿之辭巽過矣金判府入城云卿其逢見而未知緣何上來云耶樂性曰俄於朝房相見而專爲蔡濟恭事而來云矣今臣精神昏耄言語顚錯殆不能成說而無仰達所懷之萬一矣第向來金判府事登筵聲討退而陳箚請對雖未得其詳而其公平之憤蓋可推知蔡濟恭疏本不頒下之故無以詳知其如何而至於四字凶言誠不勝驚心而痛骨矣卽此凶言直是劇逆宜卽嚴明討罪以懲凶逆之徒矣上曰四字凶言未知何事樂性曰此乃明義錄所載謙賊之凶言也爲人臣而聞此凶言伈泄度日不思所以聲討之擧則豈可謂有臣分乎君臣如父子父若受誣辱於人而其子恬然視之不知憤痛不圖報復則古今天下寧有如許不道乎上曰大抵明義錄非但屬於聽政時事而金判府言或有過於界限處爲其攻北村也故不無觀過原情處而他人若毫釐失言於此事則當爲何如人耶此非謂皆不如金判府而然也蔡領府疏亦不無甚麽意思而然毋論如此如彼今又更發此等之說則予亦爲樂性曰殿下何爲此不敢聞不忍聞之敎乎況今聖候欠寧之時不必如是聲氣爲敎下情不勝悶迫矣上曰近來年紀漸多氣升之證越添而纔經五月晦間又以此事證情一倍蓋蔡領府疏欲伸義理而然矣樂性曰然則何不頒示中外以爲早辨忠逆之道乎上曰其中一二句語不無如何者矣民始曰其句語爲凶言而至以原疏爲非則此則不然矣上敎煥之曰夜來以頭癤苦痛矣今聞領相出肅不得已强作酬接卿若只爲承候則第當召接如爲他事則實難召接以此意傳諭于金判府如云承候而來則與之偕入煥之承命出傳與判府事金鍾秀偕入進伏鍾秀問候訖上曰俄令都承旨先諭予意而今日領相出仕登筵而卿亦意外入城同登此筵古人所云只可談風月正謂此時也鍾秀曰俄於閣外承聞都承旨所傳下敎而五月晦日次對略言其槪其後箚子一未承批臣之入城實爲此事而旣承俄下筵敎始知有聖候故臣亦以只爲承候爲言而向者有從容召接之敎間因賤疾又以口傳樞銜事不遑求對矣其疏雖不下比而言之亦一厚謙也孔聖有言曰自吾得由也惡言不至臣等雖不及子路之强勇似此凶言豈可比於尋常惡言乎雖在下之人若以此辱其親則其子之腐心痛骨當如何而況此何等莫重之事乎此實逆賊中無與爲比之逆矣上曰此何言耶卿旣謂只爲承候云矣又何發此等說話使予煩惱耶樂性曰氣聲辭敎實非調攝之道矣上曰安得不聲氣乎鍾秀曰到今在下者別無可達之辭自上亦無可解之敎何必聲氣爲也近來設禁之令亦爲塞言路之一端此豈淸朝美事乎上曰此等之言塞之何妨此豈可彼人此人說往說來者乎予方氣甚不平略言于領相卿其出而詳問也予則其疏云云謂朝廷而言豈可如是深看仍以謂之辱乎頃者卿云見其疏批而急急出肅云然則雖非予言卿等可以默諒大抵一提學見之之說予語次間不緊說道矣民始曰大臣若聲討則宜料量始終而爲之可也不然則只承候而出不可如是煩瀆於靜攝之中矣樂性曰其言誠然矣上敎鍾秀曰外間不知其疏中句語之如何謂卿處義不爲苟且而予則以爲不然也卿欲何時下去乎鍾秀曰若得請則卽爲下去矣上曰得請者何事俄者一提學之言誠然今日不必爲此等言未盡條件出而講究可也煥之曰大臣及一提學之言誠慨然矣原疏雖不頒示而臣亦有耳剽者爲人臣者固當明張懲討之不暇矣此豈暇豫之時乎上曰過矣良浩持入醫官等議藥所懷命義榮讀奏訖上曰出而更問詳議使醫官入稟樂性曰藥院三提調父子叔姪之竝帶誠不勝私分之惶蹙矣上曰從當下敎矣卿等先退鍾秀曰自今以後無非臣負罪之日矣上曰何如是也卿旣上來譯院取才從速爲之鍾秀曰此等事臣實未遑矣上曰何至廢務也若以向者事判府更有一言則當以俄下不忍聞之敎爲答矣上曰大臣雖不可面質卿欲其彼大臣面對乎鍾秀曰作僚猶不可況同登筵席乎上曰若時日稍久則自當爛熳同歸何必如是鍾秀曰賤臣雖無似何如是爲敎耶民始曰大臣今日則雖只爲承候而必將不得請則不止原疏頒示諸大臣則事面似好矣鍾秀曰其言誠然誠然矣上曰酬應甚苦卿等退去上敎鍾秀曰卿若爲譯院取才則姑留數日而不然則勢難從容召接卽爲下去似好諒處之也命書榻敎曰進御香薷正氣散一貼煎入仍命退諸臣以次退出
정조 17년
行都承旨沈煥之坐行左承旨洪義榮坐右承旨金孝建坐左副承旨洪仁浩坐直右副承旨金翰東坐同副承旨金啓洛坐直注書二員未差假注書鄭文始仕金錫泰仕直事變假注書徐有聞未仕進
정조 17년
藥房都提調洪樂性提調洪良浩右承旨金孝建啓曰伏未審夜間聖體調攝若何頭部癤候何如寢睡水剌之節亦何如臣等率諸御醫趁早入診詳察聖候議定繼進湯劑爲宜臣等不任區區憂慮敢來問安竝此仰稟答曰知道頭部面腫昨又添劇洗付有害茶湯無效氣愈菀而炎益上面是諸陽之會頭又衆陽所絡而始肆於少陽之分蔓及督脈之次左至于鬢邊下至于鬚際又傍出于絲竹穴此皆膈上浮遊之火噴則尖綻藏輒煩懣而上熱未除中寒闖發卽醫家炯戒也涼劑之不可多試亦如此惟有發陳引越之方庶可責功經絡受鍼當否問于諸醫以啓欲決意試之矣
정조 17년
沈煥之啓曰左承旨洪義榮今日不爲仕進卽爲牌招何如傳曰待開門牌招
정조 17년
金孝建以內醫院都提調意啓曰批旨下敎詳問于諸鍼醫則李敏德朴春源張宅祚等諸醫以爲伏見下敎中症候則疏鬱散熱之道恐不可專責於湯劑發陳引越之方聖敎至當經絡受鍼誠爲合當而第三庚勿砭載在醫書其在愼重之義自下不敢輕議云矣敢啓傳曰此不過一時疎通經絡雖値三伏不必爲拘明日當受鍼矣
정조 17년
洪仁浩以義禁府言啓曰時囚罪人李弘達以公罪考律勘放事命下矣李弘達傳旨內傳諭誤傳大臣去就何等重大而有此誤錯事極驚駭拿處取考律文則大明律制書有違條有曰凡捧制書有所施行而違者杖一百矣李弘達杖一百以公罪收贖放送何如傳曰允
정조 17년
癸丑七月初三日午時上御重熙堂藥房入侍時提調洪良浩右承旨金孝建假注書鄭文始記注官金良倜承膺祚檢校直提學徐有防直提學徐鼎修檢校直閣鄭大容南公轍直閣金祖淳醫官張宅祚朴春源以次進伏訖上命書傳敎曰進御香需正氣散前方中加黃連麩炒五分一貼卽爲煎入良浩等曰夜來聖候若何上曰達宵苦痛晩後差減矣良浩等曰貼藥未知何如上曰無效矣上曰醫官進前春源等曰仰瞻然後可知受鍼與否矣上曰仰瞻可也春源曰小陽經分野小陽陽明境穴受鍼而可至十餘次便磨可差復矣上曰張宅祚亦陳所見宅祚曰小臣所見亦然矣良浩曰湯劑何以爲之乎上曰今日則置之明日當受鍼矣仍命退諸臣以次退出
정조 17년
行都承旨沈煥之坐行左承旨李書九坐直行右承旨洪義榮坐直左副承旨金孝建坐右副承旨洪仁浩坐同副承旨金翰東坐注書二員未差假注書鄭文始仕直金錫泰仕事變假注書徐有聞病
정조 17년
藥房都提調洪樂性提調洪良浩副提調洪義榮啓曰伏未審夜間聖體調攝若何頭部癤候何如寢睡水剌之節亦何如今日受鍼事昨伏承下敎矣臣等率諸御醫趁早入侍詳察聖候爲宜王大妃殿氣候何如惠慶宮氣候何如臣等不任區區憂慮敢來問安竝此仰稟答曰知道
정조 17년
大殿受鍼後大殿王大妃殿惠慶宮中宮殿元子宮內閣政院藥房口傳問安答曰知道
정조 17년
王大妃殿惠慶宮中宮殿朝廷二品以上六曹堂上兩司長官宗親儀賓口傳問安答曰知道
정조 17년
金翰東啓曰玉堂上下番俱空已至多日事甚未安未差之代政官牌招開政差出待下批仍卽牌招以爲推移入直之地何如傳曰允
정조 17년
沈煥之啓曰事變假注書徐有聞謂有情勢特敎之下不爲仕進事體所在誠極駭然所當重勘而本院請推之外無他可施之罰何以爲之敢稟傳曰知道
정조 17년
傳于金翰東曰藥房夕問安勿爲之
정조 17년
李書九啓曰義禁府都事來言時囚今日捧供照律事命下而判義禁未差同義禁林濟遠差祭李洪載身病只有同義禁趙心泰無以備員擧行云同義禁李洪載卽爲牌招判義禁未差之代今日政差出待下批仍卽牌招以爲備員開坐之地何如傳曰允差祭及有實病人許遞可也
정조 17년
傳于金翰東曰發遣吏郞諸執事淸齋與否摘奸以來
정조 17년
洪義榮以吏批言啓曰侍從臣父年七十人每於歲首抄啓加資而新有應推恩人雖非歲首亦爲稟行事載在法典矣侍從臣父年七十人別單書入之意敢啓傳曰知道
정조 17년
以吏曹侍從臣父姜時揚年七十加資別單傳于洪義榮曰耽羅侍從考之邑誌卽初有而其中一臺臣之父又有年近八十者今乃依例加資事涉稀貴掌令姜鳳瑞今日內許捧覲親呈辭使之歸覲老人懸玉之鬢
정조 17년
李書九以吏曹言啓曰今日政廳考見京畿褒貶啓本則利川府使沈禧以公堂失言糴法難恕爲目則宜置下考而置諸中考殊無嚴明殿最之意該道道臣推考警責利川府使沈禧依例罷黜何如傳曰允
정조 17년
有政吏批判書李文源進參議鄭大容式暇行右承旨洪義榮進以丁範祖爲吏曹參判魚用謙爲校理李東稷爲副修撰金頤柱爲知敦寧具庠爲判尹曺允大爲禮曹參判沈晉賢爲刑曹參判洪檍爲判義禁申光履李書九爲同義禁李聖範爲昭顯墓守奉官李壽哲爲興海郡守趙永祥爲監察
정조 17년
有政兵批判書鄭好仁進參判閔台爀參議尹弘烈參知睦萬中病行左承旨李書九進副司直蔡弘履李義弼兪漢寧副司果嚴耆竝單付
정조 17년
以利川府使望筒傳于李書九曰畿內郡守中擬入其代時仕武臣差送而武臣虛司果都政翌政竝與加設窠而猶皆區處則南弼壽金儀祥等之因誤傳公然落職司謁雖十次科治何益於渠乎今日政作武窠單付區處事分付
정조 17년
吏批再政以南寅老爲利川府使幼學姜時揚年七十今超通政侍從臣姜鳳瑞父趙台鎭爲金浦郡守
정조 17년
兵批再政以吳顯忠爲訓鍊僉正武兼單南弼壽陞實事承傳訓鍊僉正單金儀祥單付事承傳
정조 17년
傳于洪義榮曰兵判亦知近日之靜攝矣且欲除酬應有今政單付之命則初旣懸病而忽地追入不緊望筒連爲書入者萬萬駭然況履歷未必非直赴者乎如許之事如是擧行此亦紀綱所在兵曹判書鄭好仁越捧一等當該承旨遞差階梯望筒竝勿施
정조 17년
傳于洪義榮曰承旨前望單子入之傳香在明待下批牌招齋宿
정조 17년
金翰東以內醫院都提調提調意啓曰明日受鍼吉時令日官推擇則辰時爲吉云以此時擧行之意敢啓傳曰知道
정조 17년
李書九以兵曹言啓曰因京畿監司鄭昌順狀啓摘奸宣傳官來到營門之前違式責馬亂打營吏髻繫馬尾其在杜後弊之道不可不嚴處當該宣傳官捧現告拿問重勘事判付內違式濫把之外捽髮繫馬尾云者節節駭然令兵判棍問事狀草記勘處事分付事命下矣當該宣傳官鄭惟儉捉致拿入發問目決棍七度取招而問目內奉命之官先騎兵曹驛馬到前站替把自是法例則到畿營違式責馬已極妄率亂打營吏繫髻馬尾亦甚駭悖特敎査問事體自別其間委折從實直告則所供內矣身以遐方之人新頒定式全然不知急於復命到畿營責出馬匹則營吏謂以無例終不擧行以致馳進之遲滯故不勝其駭憤果使繫于馬後而不過十餘步亦卽解繫使之捉來于馬頭行到沙峴一鬣來到故卽已還送莫非矣身愚迷所致違式犯科之罪萬死無惜云矣渠之入仕已過周歲定式之全然不知云者已極不成說設令營吏眞有可罪之端或棍或笞猶或可也至於繫髻馬尾駭悖莫甚棍問之下不敢隱諱旣已遲晩令該府拿問嚴勘何如傳曰允
정조 17년
洪仁浩以兵曹言啓曰去夏三朔能麽兒考講時都摠府都事朴明勳訓鍊院副正李海範主簿李景佐軍器寺正柳晦源守門將沈學祖閔崙金光郁繕工監主簿鄭根長興庫主簿金載遂等二次不通都摠府經歷李潤默都事李得滿訓鍊院主簿朴東旭武臣兼宣傳官趙一源黃仁燁辛有燦白仁哲部將李濟遠守門將朴英秀掌院署別提洪相五等一次不通依定式竝從重推考何如傳曰允
정조 17년
金孝建以義禁府言啓曰穆陵別檢洪時濟參奉閔致謙拿問處之事傳旨啓下矣閔致謙今方待命拿囚洪時濟姑未替直云待替直拿囚之意敢啓傳曰日熱如此捧供後待判下卽爲照律而以草記功議區別擧行可也
정조 17년
癸丑七月初四日卯時上御重熙堂藥房入診入侍時都提調洪樂性提調洪良浩副提調洪義榮假注書鄭文始記注官金良倜承膺祚一提學鄭民始檢校直提學徐有防直提學徐鼎修檢校直閣徐龍輔鄭大容原任直閣尹行任檢校直閣徐榮輔南公轍直閣金祖淳醫官金孝儉周命新張宅祚朴春源皮弘均以次進伏訖樂性等曰日氣極熱調攝中聖體若何上曰達宵苦痛罷漏後始得寢睡而亦不得穩便矣樂性等曰今日受鍼事下敎矣先令藥醫診察後受鍼何如上曰近來醫官全不畏愼日前金順行下詢之下言笑相雜至於藥物絡石浮萍之屬不知爲何許物誤爲煎入金順行及其時下番與掌務官卿等區別勘罪可也上曰鍼醫進前裁穴春源曰此是風熱上氣之證五六次受鍼則似可差復矣仍命裁穴宅祚等較正上受鍼訖樂性等曰生麥散待令矣上曰置之命書榻敎曰明日受鍼時朝廷問安勿爲之又命書傳敎曰以近例言之先朝庚午年癤候受鍼時不爲直宿則今番豈可爲之乎藥院勿爲直宿事分付仍命退諸臣以次退出
정조 17년
行都承旨沈煥之坐行左承旨李書九坐行右承旨洪義榮坐直左副承旨金孝建坐直右副承旨洪仁浩坐同副承旨金翰東坐注書徐有聞病一員未差假注書鄭文始仕金錫泰仕直事變假注書李弘達仕
정조 17년
藥房提調洪良浩副提調洪義榮啓曰伏未審夜間聖體調攝若何寢睡水剌之節何如昨日受鍼後頭部癤候有差勝之節乎今日又當受鍼臣等率諸御醫趁早入侍詳察聖候爲宜臣等不任區區憂慮敢來問安竝此仰稟答曰知道昨見招來之醫依其言付藥未及一吸竹頃痛勢已止意謂適然及夜益覺豁然不知再昨以前之痛在何處醫可謂名醫藥可謂神方豈知近日鹵下之俗有此隱技祕笈頭上痛勢減却八九分而面姑不能付藥刺意一樣鍼亦旣始之今日亦當受鍼而勿入正時待下敎入侍
정조 17년
金翰東啓曰備邊司郞廳來言今日賓廳日次而宗廟秋享大祭齋戒相値不得來會云矣敢啓傳曰知道
정조 17년
傳于李書九曰禮房承旨馳詣宗廟永寧殿奉審摘奸以來
정조 17년
傳于李書九曰職務相妨大司成許遞
정조 17년
傳于沈煥之曰陵官處分之代令該曹口傳差出
정조 17년
吏曹口傳政事以姜時煥爲穆陵別檢徐有惇爲參奉
정조 17년
洪仁浩啓曰啓目年月例爲踏印入啓而昨日禁府公事中朴尙春原情啓目年月及連幅俱不踏印本院之矇然捧入誠不勝惶恐莫重奏御文書有此大段不察誠極未安原啓目使之改修整以入當該堂上從重推考何如傳曰允
정조 17년
以金允謙囚單子傳于洪仁浩曰放
정조 17년
金翰東以兵曹言啓曰卽接西所衛將呂萬永牒報則永肅門北邊內宮墻內松木一株顚仆橫掛墻外蓋瓦半間許脫落云令紫門監卽爲修改而此與頹圮有異限改築間金虎門入直軍令該營量宜除出晝察夜巡之意分付何如傳曰允
정조 17년
金翰東以訓鍊都監言啓曰因兵曹草記永肅門北邊內宮墻松木一株顚仆墻上蓋瓦半間許脫落處金虎門入直軍五名將校一人率領限修改間晝察夜巡之意敢啓傳曰知道
정조 17년
禁府啓目穆陵別檢洪時濟參奉閔致謙等原情云云傳旨內辭緣泛稱遲晩刑推得情何如判付啓觀其呈課似非故犯乙仍于以重祀典之意雖命拿處待其納供欲爲參酌矣兩囚所供無嚴駭悖如渠微官焉敢乃爾設令臺監所論或有爽誤曰有曰無之間但當明陳事實而已或帶侮弄臺監之語或有妄引經文之辭雖不畏臺監之以武爲名亦不知王府爰辭之體重乎且況祀典所重何如則事關於此而特敎發問之下尤何敢全沒敬愼之義乎如許之類若不別般嚴處是豈重祀典之意洪時濟閔致謙等畿沿勿限年定配爲旀獻官重聽旣發囚供當該獻官尹行頤勿差獻官事分付爲良如敎又啓目安興前僉使申德就原情云云泛稱遲晩刑推得情何如判付啓除刑推議處爲良如敎又啓目南平前縣監宋欽書原情云云傳旨內辭意發問目嚴問則諸條不法之狀箇箇發明是白乎乃繡啓臚列旣甚明的則其矣所供有難取信刑推得情何如判付啓無論綉啓許多論列之如此如彼渠是誰家之後居官奉法追先美守家聲萬分之一雌黃之說何從而出見綉啓直欲處而未果若不嚴加處分俾知懲畏是豈曠感渠先之意乎況渠爰辭猥雜太甚此亦忝厥之一端卽其地定配爲良如敎
정조 17년
癸丑七月初五日辰時上御迎春軒藥房入診入侍時提調洪良浩副提調洪義榮假注書鄭文始記注官金良倜承膺祚直閣金祖淳醫官金光國朴春源張宅祚皮弘均皮載吉以次進伏訖良浩等曰俄承批答有差減之敎下情不勝慶幸矣上曰雖未完合刺痛止息故寢睡始得安穩矣命春源裁穴受鍼訖命書榻敎曰明日藥房內閣政院玉堂受鍼翌日問安勿爲之又命書榻敎曰當該中官令該府拿問嚴處仍命退諸臣以次退出
정조 17년
行都承旨沈煥之牌不進行左承旨李書九坐直行右承旨洪義榮藥院直左副承旨金孝建坐直右副承旨洪仁浩牌不進同副承旨金翰東牌不進注書徐有聞病一員未差假注書鄭文始仕金錫泰仕直事變假注書李弘達仕
정조 17년
李書九啓曰藥房提調洪良浩副提調洪義榮爲承候來待矣傳曰日熱如此酬應難矣卿等退去旣得良方漸有差意自初試鍼之擧非爲其眞箇責效且擧措張大上下皆勞受鍼自明日停止事知悉廷候亦勿爲之
정조 17년
李書九啓曰御營營將官來言今日本廳軍兵日次私習云矣敢啓傳曰知道
정조 17년
李書九啓曰中樞府錄事來言判府事金鍾秀今方下去楊州地云係是大臣去就敢啓傳曰知道
정조 17년
洪仁浩啓曰右承旨洪義榮左副承旨金孝建纔因相箚論勘陳疏出去臣仁浩聯名疏中矣坐直無人同副承旨金翰東卽爲牌招左承旨李書九所當一體牌招而拘於廳規不得請牌何以爲之敢稟傳曰允與都承旨一體牌招至於右承旨此時豈敢徑出乎蔭承宣處義無異武承宣凡有情勢例不敢突兀況此時爲此亦非領相家規模入來與否使之自量爲之
정조 17년
洪仁浩以都摠府言啓曰副摠管李應爀以御營中軍軍兵等中日試放事南小營晝仕出去之意敢啓傳曰知道
정조 17년
李書九以禮曹言啓曰卽接司圃署所報則各殿宮供上西果因傳敎自明日不爲封進云依所報自明日停封之意敢啓傳曰知道
정조 17년
洪仁浩以刑曹言啓曰依下敎禁府律官李允迪嚴囚之意敢啓傳曰曹內保授待開坐各別嚴杖一百度以懲低昻照律之罪可也
정조 17년
李書九以義禁府言啓曰時囚罪人宋欽書原情公事判付內卽其地定配事命下矣宋欽書全羅道南平縣卽其地定配而以判付內辭意具罪目依例發遣府羅將押送配所之意敢啓傳曰知道
정조 17년
金孝建以義禁府言啓曰時囚罪人洪時濟閔致謙等原情公事判付內畿沿勿限年定配事命下矣洪時濟閔致謙等京畿永宗鎭勿限年定配而以判付內辭意具罪目依例發遣府羅將押送配所之意敢啓傳曰知道
정조 17년
禁府啓目結城前縣監朴尙春矣本府議啓內棍笞之違式不卽較正牟還之分石莫察吏奸固已可駭淫奔良女之定屬官婢雖是京外通行之事一女之贖多至八十兩捧價則未免太過用處則極涉猥屑是白遣田結改量易致課騷而其增其減雖云一從書願終無實惠之究兺不喩隱餘一百四結旣能査出於改量之後而不報營門擅自區處揆以法意有難容貸是白遣査事之外昨夏朴箎旌門尋訪之擧旣出朝令則身爲守令初不詳探輕先修報竟至事實之相左尤極可駭以此照律罪十年禁錮以其年六十三分揀杖一百收贖告身盡行追奪私罪奉敎依允爲旀功減一等爲良如敎又啓目扶餘前縣監朴齊家矣本府議啓內以如斗小邑所抄飢民至爲一千二百餘口則當初抄飢不爲不多是白乎乃民戶流離吏招不能掩諱則其所不善撫摩之罪不可容貸以此照律罪從重論杖一百收贖告身盡行追奪流三千里定配私罪奉敎今番外邑之稱以營賑犯手公穀其弊不可不嚴懲而許多繡啓未聞一倅之以那移傍照同律而日前特敎嚴問之湖西諸囚照律尤無形獨於無勢庶類若是低昻照律乎諸道自備守令旣難一一用此律則何必偏用於積年效勞於莫重御製文字之人乎此囚段依同罪他囚例奪告身放送爲良如敎又啓目向前鄭惟儉亦馹騎替把自有其所而纔到畿營違式責馬已極駭然兺不喩營吏眞有可罪之端如法推治何所不可而繫髻馬後尤涉駭妄以此照律何如判付啓草記照律勘放爲良如敎又啓目向前申德就亦漕船之遇風飄蕩雖出於所斤掌內必竟臭載之患旣在本鎭之境揆以法意有難容貸以此照律何如判付啓照律草記勘放爲放安興臭載之使該鎭將當之以除民邑迎送之弊事勢雖似然矣所謂所掌之地方如非屬於鎭者揆以國體以不管之地方責掌內之擧行亦甚不可令廟堂問于該道道帥臣從長論理報來後草記爲良如敎
정조 17년
執義許晊持平李景溟啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上答府曰不允
정조 17년
判府事金鍾秀箚曰伏以聖候不日康復臣民慶忭何極狗馬賤疾轉入膏肓數日旅托一倍呻楚情急歸死徑還故山伏願聖明勘臣罪負以警具僚焉臣於筵退翼日封章縣道願在畢忠事關莫重而仄聞原疏到政院之後承宣道臣私相與受至今未徹乙覽事未前有聽聞大駭臣何足言有辱朝廷乞卽取入疏本明賜處分然後承宣道臣各以其罪罪之以存國體焉答曰省箚具悉卿懇未徹之疏雖一言半辭若不涉禁則喉院之往復畿營還送疏本有若諸臣章奏之退却然者後弊所在決不可不嚴處若或毫忽反於是相疏雖體重禁令亦自在不收禁令之前奚但承宣之不敢捧卿亦不當不請收禁而犯此冒禁之擧自歸效嚬之科矣承宣畿伯之可罪不可罪未見疏本不可以懸空之然疑而臆決至於取見之請政院之往復畿營甚殊常果然涉禁與否以口語附奏於史官之回仍傳于李書九曰此批答遣史官傳諭
정조 17년
洪義榮金孝建洪仁浩等疏曰伏以臣等卽伏見判府事金鍾秀箚子則以日前疏本未徹事論列請勘辭意嚴峻臣等誠不勝瞿然慙惶之至臣等雖甚愚迷豈不知相臣上疏之體重而時値靜攝旣難煩瀆且涉禁令未敢踰越果與畿營往復畢竟自畿營推去矣今此論勘不可但以溺職之罪言而已懍恧之極玆敢聯陳短章徑出禁扃伏乞聖明重勘臣等之罪以嚴公議仍治擅離之辜以肅朝綱不勝幸甚云云
정조 17년
以右承旨洪義榮左副承旨金孝建右副承旨洪仁浩聯名上疏傳于李書九曰大臣雖重禁令自在則收禁之前決不可捧入矣至於送于畿營送于本家之當否姑捨是事係無稽之例則職在惟允宜有善處之擧而不此爲致有此煩聒上疏還給疏本未見則遣辭涉禁之淺深果然如何不可臆料決處而萬一涉禁雖畿伯豈敢捧踰敦義門畿伯設或不知申禁兵曹尤豈敢捧入金虎門乎法者惟行不惟反況本事乎當待附奏有所處分矣諸承旨牌招入直
정조 17년
癸丑七月初六日辰時上御重熙堂左副承旨入侍時左副承旨金孝建假注書鄭文始記注官金良倜承膺祚直閣金祖淳以次進伏訖上命孝建讀公事書判付訖命退承史以次退出
정조 17년
行都承旨洪明浩坐行左承旨李書九坐行右承旨洪義榮藥院進左副承旨李冕膺坐直右副承旨南公轍坐同副承旨兪漢寧坐直注書徐有聞仕一員未差假注書金錫泰仕直事變假注書李弘達仕
정조 17년
藥房提調洪良浩副提調洪義榮啓曰伏未審日間聖體調攝若何寢睡水剌之節何如昨伏奉承候批旨癤候漸有差意受鍼停止之下敎臣等伏不勝欣忭之至今日率諸御醫趁早入診詳察聖候爲宜臣等不任區區伏慮敢來問安竝此仰稟答曰知道昨以鬢癤之結核頷腫之肆毒頗甚苦之付單方旋卽立效今日則頭與面浮處漸低痛意快止差過一兩日足可如常卿等不必入侍矣
정조 17년
傳于洪義榮曰提調副提調入侍
정조 17년
李書九啓曰承旨等罪其罪依箚請許施事命下矣以何傳旨捧入乎敢稟傳曰旣非涉禁而曰以涉禁致有往復之擧者大關後弊令該府勘以不應爲之公律後草記事分付雖不捧供旣令勘律則勢難仍帶依例先捧遞差傳旨
정조 17년
承旨前望單子入之洪明浩南公轍兪漢寧李冕膺落點
정조 17년
傳于李書九曰如此極熱諸臣承候入侍徒煩酬應明日則藥院只問候勿請承候內閣政院玉堂問安勿爲之事分付
정조 17년
以沈煥之金孝建洪仁浩金啓洛金翰東等勘律傳旨傳于李書九曰日熱如此先勘放後草記
정조 17년
以成彦檝囚單子傳于李書九曰保放開坐時還囚捧供
정조 17년
李書九以兵曹言啓曰依下敎典獄署主簿呂文永龍虎營拘留之意敢啓傳曰知道
정조 17년
李書九以成均館同知館事意啓曰今七月初七日儒生上旬輪次當爲設行而大提學未差限內不得爲之之意敢啓傳曰日熱如此處暑後更稟
정조 17년
兪漢寧以內醫院都提調提調意啓曰醫人皮載吉術業極爲精通超出等夷今番癤候至於兼旬之久而劑進良方輒奏奇效一日二日漸益差復其所彈誠著功宜加別般酬奬皮載吉爲先鍼醫加差下仍令該曹東西班六品正職卽爲調用且待聖候快復更爲加等論賞之地何如傳曰允
정조 17년
兪漢寧以內醫院都提調提調意啓曰因本院草記皮載吉鍼醫加差下事允下矣卽令該曹口傳付軍職冠帶常仕之意敢啓傳曰知道
정조 17년
兵曹口傳政事副司果單皮載吉
정조 17년
兪漢寧以內醫院都提調提調意啓曰因本院草記皮載吉東西班六品正職調用事允下矣問于吏兵曹則吏曹時無相當職見窠兵曹內職則無相當正職而外職則監牧官爲六品正職云當以監牧官調用而時無見窠不可等待其瓜限矣監牧官優厚窠中近瓜者作窠卽爲調用何如傳曰允
정조 17년
兪漢寧以義禁府言啓曰前承旨沈煥之洪仁浩金孝建金翰東金啓洛等今方待命依例拿囚而竝以不應爲事理重公律各杖八十收贖仍爲放送之意敢啓傳曰知道